Jelinski

Jelinski, arī Bondari, ir ciems Krāslavas novada Grāveru pagastā. Izvietojies pagasta ziemeļu daļā 5 km no pagasta centra Grāveriem, 25 km no novada centra Krāslavas un 245 km no Rīgas.

Apdzīvotā vieta izvietojusies nomaļus no vietējas nozīmes autoceļiem, Jazinka ezera krastā, netālu no Zelta upītes iztekas uz Itiņku.

Pirms 2009. gadā noslēgtās administratīvi teritoriālās reformas atradās Krāslavas rajonā.

1897. gadā katoļu ciemā bija 6 sētas ar 55 cilvēkiem.
 Atsauces